ตลาดหุ้นเอเชียเขียวสลับแดง นลท.คลายกังวลเหตุโจมตีโรงกลั่นซาอุฯ-จับตาผลประชุมเฟด
ตลาดหุ้นเอเชียเขียวสลับแดง นลท.คลายกังวลเหตุโจมตีโรงกลั่นซาอุฯ-จับตาผลประชุมเฟด
ตลาดหุ้นเอเชียเขียวสลับแดง นลท.คลายกังวลเหตุโจมตีโรงกลั่นซาอุฯ-จับตาผลประชุมเฟด
18 ก.ย. 2562

ผู้สื่อข่าวรายงานว่า ตลาดหุ้นเอเชียปรับตัวขึ้นในช่วงเช้าวันนี้ ตามทิศทางดัชนีดาวโจนส์ตลาดหุ้นนิวยอร์กที่ปิดดีดตัวขึ้นเมื่อคืน เนื่องจากนักลงทุนคลายความกังวลเกี่ยวกับผลกระทบของเหตุการณ์โจมตีโรงงานน้ำมันในซาอุดีอาระเบีย หลังจากรัฐมนตรีพลังงานของซาอุดีอาระเบียได้แสดงความเชื่อมั่นว่า การผลิตน้ำมันจะฟื้นตัวโดยสมบูรณ์ภายในสิ้นเดือนนี้
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 22,014.65 จุด เพิ่มขึ้น 13.33 จุด, +0.06%
ดัชนี SSE Composite ตลาดหุ้นจีนเปิดวันนี้ที่ 2,984.08 จุด เพิ่มขึ้น 5.96 จุด, +0.20%
ดัชนี HSI ตลาดหุ้นฮ่องกงเปิดวันนี้ที่ 26,838.43 จุด เพิ่มขึ้น 48.19 จุด, +0.18%
ดัชนี TAIEX ตลาดหุ้นไต้หวันเปิดวันนี้ที่ 10,887.42 จุด เพิ่มขึ้น 12.92 จุด, +0.12%
ดัชนี KOSPI ตลาดหุ้นเกาหลีใต้เปิดวันนี้ที่ 2,064.42 จุด เพิ่มขึ้น 2.09 จุด, +0.10%
ดัชนี FTSE STI ตลาดหุ้นสิงคโปร์เปิดวันนี้ที่ 3,187.34 จุด เพิ่มขึ้น 4.34 จุด, +0.14%
ดัชนี FBMKLCI ตลาดหุ้นมาเลเซียเปิดวันนี้ที่ 1,599.57 จุด ลดลง 4.73 จุด, -0.29%
ดัชนี PSE Composite ตลาดหุ้นฟิลิปปินส์เปิดวันนี้ที่ 7,932.69 จุด เพิ่มขึ้น 0.46 จุด, +0.01%
ทั้งนี้ นักลงทุนจับตาผลการประชุมของธนาคารกลางสหรัฐ (เฟด) ซึ่งจะมีการแถลงในวันนี้ตามเวลาสหรัฐ หรือในช่วงเช้าตรู่วันพรุ่งนี้ตามเวลาไทย ขณะที่นักลงทุนคาดว่า เฟดอาจจะปรับลดอัตราดอกเบี้ยในการประชุมครั้งนี้ นอกจากนี้ นักลงทุนยังรอดูนายเจอโรม พาวเวล ประธานเฟด ซึ่งจะกล่าวแถลงการณ์หลังการประชุมในครั้งนี้เช่นกัน